Ana sa ran zai bayyana gaban kwamitin shari’a da na cinikayya duk a majalisar dattawan, gobe Laraba kuma idan Allah Ya kaimu zai je gaban ‘yan majalisar dokoki.
A yau Talata ne ake sa ran mai kamfanin sada zumuncin Facebook, Mark Zuckerberg, zai bayyana gaban wasu ‘yan majalisar dattawan Amurka bayan da ya bada hakuri akan yadda kamfaninsa yayi amfani da bayanan miliyoyin mutane ma’abota shafin.
Shugaban kwamitin shari’a Chuck Grassley ya ce yakamata masu amfani da shafin su san ta yadda aka sami bayannansu da kuma yadda aka yi amfani da su,” ya kuma ce ya na so ya ji daga Zuckerberg yadda kamfanin zai bambance tsakanin kare bayanan jama’a da kuma samun change-change a fannin.
Zuckerberg ya gana da ‘yan majalisar dokoki a sirrance jiya litinin a birnin Washington, ya kuma fidda wani rubutaccen bayani, ya na cewa kamata yayi kamfanin sadarwar yayi iya kokarinsa wajen kare kansa da kuma bayanan masu amfani da shafin FB, ta yadda ba za a iya yin amfani da bayanan ba bisa ka’ida ba.
A bayaninsa, Zuckerberg ya ce kamfanin FB ya fara sanar da mutane miliyan 87 da kamfanin sarrafa bayanan Cambridge Analytica ya yi amfani da bayanan su ba tare da saninsu ba.
Baje Kolin Irin Noma Na Gargajiya a Nijar
VOA60 Afirka: A Bangui Jama’a Da Dama Suka Ji Raunika A Wata Arangama Tsakanin ‘Yan Tawaye Da Jami’an Wanzar Da Zaman Lafiya
TASKAR VOA: Karamar Hukumar Dass Jihar Bauchi Ta Yi Nasarar Kawar Da Yin Bahaya Barkatai A Muhallinta
FADI MU JI: Jama'a Don Allah Menene Sunduki?